
Nr.737


AVIZ

asupra propunerii legislative pentru completarea articolului 6 din Legea nr.53/1992 privind protecţia socială a persoanelor handicapate

Cu adresa nr.245 din 4 octombrie 1999, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru completarea articolului 6 din Legea nr.53/1992 privind protecţia socială a persoanelor handicapate. 

In urma examinării, în şedinţa din data de 02 februarie 2000, Comisia pentru buget, finanţe şi bănci, cu majoritate de voturi, a hotărât respingerea propunerii legislative în cauză având în vedere că aceasta are ca obiect modificarea şi completarea Legii nr.53/1992 care a fost abrogată prin Ordonanţa de urgenţă a Guvernului nr.102/1999 intrată în vigoare la 1 iulie 1999.

